Omnibus presentes litteras inspecturis, Theobaldus de Augervilla, miles, salutem in Domino. Noverit universitas vestra quod cum deffunctus Rainaudus de Tressonvilla, miles, decimationem suam sitam apud la Couture in eleemosynam dicto et conventui Sancti Benedicti Floriacensis legaverit, et illa decimatio de feodo nostro moveat, nos et uxor nostra dictam eleemosynam divine pietatis intuitu dicte ecclesie concedimus et laudamus. In cujus rei testimonum presentes litteras sigilli nostri munimine fecimus roborari. Anno Domini 1229, mense februarii.